
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 17 septembrie 2007
Nr.29/239
RAPORT

asupra proiectului de Lege pentru modificarea alin. (1) şi (5) ale art. 64 din 

Legea educaţiei fizice şi sportului nr. 69/2000
(Plx 464/11 iunie 2007)

1. În conformitate cu prevederile art.95 din Regulamentul Camerei Deputaţilor, republicat, cu adresa nr.  Pl.x. 464/11 iunie 2007, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu proiectul de Lege pentru modificarea alin. (1) şi (5) ale art. 64 din Legea educaţiei fizice şi sportului nr. 69/2000 (Plx 464/11 iunie 2007).

La întocmirea raportului, Comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.

Propunerea legislativă are ca obiect acordarea unei rente viagere diferenţiată prin cuantum în funcţie de tipul de medalie (aur, argint, bronz) cuvenită sportivilor care au obţinut medalii la jocurile olimpice, la campionatele mondiale sau la cele europene.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 21 deputaţi, din totalul de 25 membri ai Comisiei. La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor - secretar de stat, Ministerul Educaţiei, Cercetării şi Tineretului; dl. Octavian Belu – preşedintele Agenţiei Naţionale pentru Sport şi dna Camelia Diaconescu – consilier, Ministerul Economiei şi Finanţelor.

4. Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, republicat,  Camera Deputaţilor este Cameră decizională. 


5. În urma dezbaterii, în şedinţa din 11 septembrie 2007, Comisia, cu unanimitatea celor prezenţi, a hotărât  să propună Plenului respingerea  proiectului de lege, din urmăroarele motive:


- proiectul de lege implică fonduri financiare de care actualul buget nu avea cum să ţină cont;


- în sporturile individuale există sportivi cu numeroase medalii, fapt ce face ca renta viageră să fie atât de mare încât să aibe ca efect diminuarea activităţii sportive şi a interesului de implicare în activităţi sociale;


- vârsta sportivilor deţinători de astfel de medalii este într-o serie de cazuri foarte mică, astfel că un venit permanent important, cum ar fi renta viageră, poate avea efecte din cele mai negative privind dezvoltarea unei cariere normale;


- astfel de preocupări există şi în alte ţări din Europa, iar reglementarea noastră trebuie să fie în spirit european; semnarea la Lisabona a Cartei Albe a sportului european va aduce elemente de care o astfel de lege va trebui să ţină cont;


- o astfel de lege ar trebui să se adreseze unor sportivi de la o anumită limită de vârstă în sus pentru a contribui la un trai decent la bătrâneţe;

- un astfel de proiect de lege ar trebui să răsplătească şi performanţa valoroasă chiar dacă nu a făcut obiectul obţinerii unei medalii la campionatele mondiale, europene sau jocurile olimpice.

